Visit Site
Recommended byColombia
ఆయుష్మాన్ కెరీర్‌లోనే తొలిరోజు అద్భుతమైన వసూళ్లు రాబట్టిన చిత్రమిది. ఈరోజు ఆయుష్మాన్ తన 35వ పుట్టినరోజు జరుపుకొంటున్నారు. ఈ సందర్భంగా తాను సినిమాల్లోకి రాకముందు తన జీవితంలో చోటుచేసుకున్న సంఘటనల గురించి ఓ ఇంటర్వ్యూలో వెల్లడించారు. ‘మా నాన్న జ్యోతిష్యుడు. కానీ నాకు జ్యోతిష్యంపై నమ్మకం లేదు. కానీ నా జీవితానికి నాన్నే మెంటార్. ఆయన ఎప్పుడూ నాకు ఒక మాట చెప్తుండేవారు. బేటా.. ప్రేక్షకుల నాడి తెలుసుకో అని. నేను అదే చేసుకుంటూపోయాను. కాలేజ్ అయిపోగానే నా బట్టలన్నీ బ్యాగ్‌లో పెట్టి ముంబయికి టికెట్ కొని ఇంట్లో నుంచి తరిమేశారు. హీరో అయిపో అని పింపించేశారు. నాకు 19 ఏళ్లు ఉన్నప్పుడు రోడీస్ అనే రియాల్టీ షోతో నా జర్నీని స్టార్ట్ చేశాను. సినిమాల్లోకి రావడానికి ఎనిమిదేళ్లు పట్టింది. ఇప్పటివరకు నా కెరీర్‌లో 12 సినిమాలు చేశాను. నేను 19 ఏళ్ల వయసులోనే సినిమాల్లోకి వచ్చుంటే ఇప్పుడు సాధించినంత పాపులారిటీ ఉండేది కాదేమో. నాకు ఇప్పటికీ ఓ సంఘటన గుర్తుంది. నాకు ఆరేళ్లు ఉన్నప్పుడు ఓ బర్త్‌డే పార్టీకి వెళ్లాను. పాట పాడతానని నాన్నకు చెప్పాను. కానీ నాన్న ‘నీ గొంతు ఎవరు వింటారు’ అన్నారు. అంటే ఆయన నన్ను నిరుత్సాహపరిచారని కాదు. నలుగురూ నా గొంతు వినడానికి నాకు సరైన సమయం రాలేదని ఆయన అభిప్రాయం’ అని వెల్లడించారు.
READ ALSO: ఉత్తమ నటి అవార్డు కావాలి అంటున్న హీరో
పాత్ర ఏదైనా అలవోకగా జీవించేస్తారు ఆయుష్మాన్ ఖురానా. అందుకే ఆయన్ను ప్రతీ ప్రేక్షకుడు ఇష్టపడతాడు. అందుకే ఆయన నటించే సినిమాలు బాక్సాఫీస్ వద్ద మంచి విజయాలు అందుకుంటూ ఉంటాయి. ఏ హీరో ధైర్యం చేయని సినిమాలను ఆయుష్మాన్ చేస్తుంటారు. అదే ఆయన ప్రత్యేకత. అందుకే ఇండస్ట్రీలోకి అడుగుపెట్టిన తక్కువ సమయంలోనే ‘అంధాధున్’ సినిమాతో ఆయన జాతీయ అవార్డు అందుకున్నారు. వరుస అవకాశాలు చుట్టుముడుతున్నాయి. ప్రస్తుతం ఆయుష్మాన్ చేతిలో ‘బాలా’, ‘గులాబో సితాబో’, ‘శుభ్ మంగళ్ జ్యాదా సావధాన్’ సినిమాలు ఉన్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.